Atako kontraŭ la amsterdama popolregistrejo

La atako kontraŭ la amsterdama popolregistrejo (: Bevolkingsregister Amsterdam) okazis je la 27-an de marto 1943 en Amsterdamo ĉe Plantage Kerklaan 36 de grupo de nederlandaj rezistmovadanoj gvidataj de Gerrit van der Veen kaj Willem Arondeus. La celo estis plifortigi la nederlandajn rezistgrupojn kaj sabotadi devigan laboron kaj la persekutadon de judoj.

 Atako 
Grupo de ĉirkaŭ dek rezistmovadanoj – kelkaj vestitaj en nederlandaj policaj uniformoj – superfortis la gardistojn ĉe la amsterdama popolregistrejo en la nokto de la 27-a de marto 1943 por detrui la tie konservitajn dokumentojn. La atako detruis la plejparton de la kartindekso. La fajrobrigado, kiu estis vokita al la loko kaj sciis pri la graveco de la registro, prokrastis la fajroestingadon kaj kaŭzis plian damaĝon al la dosieroj per uzo de troa kvanto da akvo. 800 000 loĝantarkartoj estis detruitaj, 600 malplenaj identigiloj kaj 50 000 gilderoj estis kaptitaj, kaj la partoprenintoj eskapis. 

La plejparto de la grupo poste estis kaptita kaj mortigita.

 Fontoj 

 Arondeus Willem en la arkivo de Jad Vaŝem

Kategorio:Rezisto kontraŭ la naziismo
Kategorio:1943 en Nederlando